laion/Wikipedia-Exotic huggingface dataset:
מונרכיה העוברת בירושה

מונרכיה העוברת בירושה היא הסגנון הנפוץ ביותר של מונרכיה וצורתן של כמעט כל המונרכיות הקיימות כיום בעולם. תחת מונרכיה העוברת בירושה מגיעים כל המלכים מאותה משפחה, והכתר עובר ישירות מחבר אחד של המשפחה לחבר אחר במשפחה. לשיטת הירושה יש יתרונות בהיותה יציבה, מתמשכת וצפויה מראש, כמו גם הגורמים הפנימיים המייצבים של חיבת המשפחה והנאמנות המשפחתית. למשל, כאשר המלך או המלכה במונרכיה העוברת בירושה מת או מתפטר, הכתר עובר בדרך כלל לדור הבא, כלומר, צאצאם, בדרך כלל על פי סדר הבכורה. כשצאצא זה מת קודם לכך, עובר הכתר לצאצאו, או אם אין לו צאצאים, הכתר עובר לאחות, אח, אחיינית, אחיין, בן-דוד, או קרוב משפחה אחר. בדרך כלל נקבע היורש במונרכיות העוברות בירושה באמצעות חוק המגדיר את סדר היורשים, כך שידוע היטב מראש מי יהיה המונרך הבא, גם אם מתרחשים מקרי מוות פתאומיים. סדר היורשים האופייני במונרכיות העוברות בירושה מבוסס על צורה כלשהי של זכות הבכורה, אך קיימות שיטות אחרות כמו העברת הירושה לגברים בלבד על פי גילם (קודם אחיו של המונרך ואחר כך בניו), בחירה (באירלנד כך היו נבחרים ראשי השבטים והמלכים תהליך הקרוי באנגלית tanistry) והסכם רוטציה, שהיו נפוצים יותר בעבר. בעבר היו הבדלים בשיטות הירושה, בעיקר סביב לשאלה האם הירושה מוגבלת לזכרים בלבד, או האם גם הנקבות ראויות למלוך. ירושה אגנאטית מתייחסת למערכות בהן לנקבות אסור למלוך או להעביר את זכויות הירושה לצאצאיהן הזכריים (ראו החוק הסאלי). "אגנאט" מוגדר כסוג מיוחד של קרוב משפחה של אדם כאשר קיים אב קדמון משותף שממנו יש לכל אחד משניהם שושלת רצופה של בנים זכרים בלבד. לעומתה, ירושה קוגנאטית התייחסה פעם לכל סוג של ירושת ממלכה או ירושה אחרת שבה התאפשר גם לזכרים וגם לנקבות להיות יורשים, אם כי כיום המונח מתייחס במפורש לירושה שווה על פי הבכורה בלא קשר למגדר. מלוכה נבחרת יכולה לפעול באופן מעשי כמו מונרכיה העוברת בירושה, למשל כאשר הזכות להיבחר מוגבלת לבני משפחה אחת בלבד (ואף מוגבלת יותר אם הדבר מותר על פי חוקי הקדימות בבחירה). דבר זה אירע בעבר, בדרך כלל בצורה איטית, במונרכיות שבמקור היו מונרכיות נבחרות. צורה אחרת של מלוכה העוברת בירושה, על אף שהייתה כביכול נבחרת, היא כאשר המונרך המכהן מביא לבחירה במהלך חייו את יורשו הנבחר (בן, בת, אח, אחות, או קרוב משפחה אחר) כשעדיין יש ביכולתו להפעיל את מלוא השפעתו על מנת לכוון את הבחירה לתוצאה הרצויה מבחינתו. ברבות ממדינות אירופה של סוף ימי הביניים היו מונרכיות נבחרות באופן רשמי, אבל אותה משפחה אחזה בהגה השלטון כבר במשך מאות בשנים, ואת מצב כלאיים זה ניתן לכנות כמונרכיה פסאודו-נבחרת, העוברת בפועל בירושה, כאשר שיטת הירושה עוברת שינוי בצורה איטית. רובן של המונרכיות הנבחרות מסוג זה הפכו רשמית למונרכיה העוברת בירושה בתחילת העידן המודרני. מונרכיה נבחרת מונרכיה חוקתית אבסולוטיזם פוליטי אוניה פרסונלית ירושה מדיה וקבצים בנושא מונרכיה העוברת בירושה בוויקישיתוף
עובדיה המון

עובדיה בן זכריה המון פעל במאה ה-16, והיה בן אחיו ותלמידו של רבי עובדיה מברטנורא פרשן המשנה. חי באיטליה ולאחר מכן עלה לארץ ישראל והתיישב בצפת בשנת ה'שכ"ו (1566). נודע בעיקר בשל הפירוש הקבלי על מגילת רות שיוחס אליו בטעות, ונדפס פעמים רבות. הפירוש הזה נדפס לראשונה על ידי ר' יחיאל מונטיליץ בוונציה שנת ה'שמ"ה, ופעם נוספת באותה שנה ובאותה עיר על ידי רבי מרדכי בן ברוך מטיבולי, בן משפחתו של רבי עובדיה, בשם "מקרא קודש". לאחרונה קבע מוטי בנמלך שמחבר הפירוש לרות הוא שלמה מלכו. כמה חבורים קבליים של המון נמצאים בכתב יד אוקספורד – בודלי, קטלוג נויבאואר 1597, ואחד מהם (לבוש מלכות) נדפס בוונציה יחד עם הפירוש לרות. ישראל תא שמע טוען, שגם הספר "עמר נקא" המיוחס לרבי עובדיה מברטנורא, התחבר לאמיתו של דבר על ידי רבי עובדיה המון, האחיין. בדפוס ונציה שמ"ה מופיע המון כ'זצ"ל', ומכאן שנפטר לפני שנת 1585. מידע על עובדיה המון בקטלוג הספרייה הלאומית עובדיה המון (נפטר לפני 1585), מברטנורה, דף שער בספרייה הלאומית יעקב פוקס, 'להקים שם המת על נחלתו : פירוש ר' שלמה מולכו למגילת רות שייוחס בטעות לר' עובדיה מברטנורה', מוריה, שנה לז, גיליון ז-ט (שבט תש"פ), עמודים שנד-שסב מוטי בנמלך, שלמה מלכו, חייו ומותו של משיח בן יוסף, ירושלים תשע"ז, עמ' 314 הערה 29 ישראל תא-שמע, הספרות הפרשנית לתלמוד באירופה ובצפון אפריקה : קורות, אישים ושיטות, חלק שני 1400-1200, ירושלים: תשס"ד עמ' 248
מונסיניור קיחוטה

מונסיניור קיחוטה (באנגלית: Monsignor Quixote) הוא שמו של רומן מאת הסופר האנגלי גרהם גרין. הספר, שפורסם ב-1982, הוא פסטיש של הרומן הנודע "דון קיחוטה" מאת מיגל דה סרוואנטס הספרדי. היצירה עוסקת בצורה משעשעת בנושאים רציניים כמו פוליטיקה ודת. בשנת 1985 הופק סרט המבוסס על הספר בכיכובם של אלק גינס כקיחוטה וליאו מקרן כסנצ'ו. הסרט שודר בטלוויזיה בשנת 1987. הספר תורגם לעברית בשנת 1983 על ידי אביטל ענבר (ספרית מעריב). האב קיחוטה משמש ככומר קהילה בעיירה הקטנה אל טובוסו באזור לה מנצ'ה בספרד. הוא מחשיב את עצמו כצאצא של דון קיחוטה המקורי, אף על פי שהכל טוענים בפניו שגיבור ספרו של סרוואנטס הוא דמות דמיונית. יום אחד, מסייע קיחוטה לבישוף איטלקי מסתורי שמכוניתו נתקעה. זמן קצר לאחר מכן, להפתעתו הרבה של הבישוף הממונה עליו, מקבל קיחוטה את תואר מונסיניור מהאפיפיור. הבישוף מפציר בקיחוטה לצאת לחופשה. קיחוטה נענה ויוצא למסע לאורכה של ספרד בלוויית ראש העיר לשעבר של אל טובוסו, סנצ'ו הקומוניסט, ששמו מזכיר את סנצ'ו פנסה, בן לווייתו של דון קיחוטה המקורי. כלי הרכב שלהם, מכונית סיאט 600 ישנה, קרוי "רוסיננטה", על שם סוסו הכחוש של דון קיחוטה. בספרד המתחדשת שלאחר תקופת פרנקו, עוברים שני השותפים למסע חוויות משעשעות בסגנון הרפתקאותיו של דון קיחוטה. בדרכם, הם נלחמים נגד גרסאות מודרניות של "טחנות רוח", ופוגשים חוטאים מכל המינים והסוגים. במסע זה, מתפתח בין שני השותפים דיאלוג בענייני דת ופוליטיקה, שבסופו של דבר מקרב ביניהם. קיחוטה הקתולי וסנצ'ו הקומוניסט מתחילים להעריך זה את זה ואף לתהות לגבי דעותיהם ולגבי אמונתם. קיחוטה נאלץ לחזור לעירו, שבה הוא ננזף על ידי הבישוף ומושעה מתפקידו בכנסייה. קיחוטה חובר שוב לסנצ'ו, ובהרפתקה אחרונה הוא מפגין שוב את תכונותיו הדון קישוטיות, ומנסה "להציל" את כבודה של מריה הקדושה לאחר שהוא חושד שפסלה מחולל. קיחוטה נפצע ומובל למנזר. בשארית כוחותיו הוא יוצא בלילה לכנסייה ועורך מיסה דמיונית שבמהלכה הוא מתמוטט ומת בזרועות חברו סנצ'ו. סרט הטלוויזיה "מונסיניור קיחוטה", במסד הנתונים הקולנועיים IMDb (באנגלית) מונסיניור קיחוטה, באתר OCLC (באנגלית)
גוי של שבת

גוי של שבת (מוכר גם בראשי התיבות גש"ש) הוא מונח ביהדות, המתייחס לגוי (כל אדם שאינו יהודי) שתפקידו להקל על יהודי בכך שהוא עושה מלאכות האסורות על היהודי בשבת (אחת מל"ט אבות מלאכה, תולדות שלהן, או איסור שבות). המונח יכול להתייחס ללא-יהודי שביצע באופן חד-פעמי פעולה שיש בה כדי להקל על איסורי השבת החלים על יהודי (למשל, נכנס בשבת בחורף לחדר שישבו בו יהודים והדליק את התנור), או למעמד מיוחד, מעין משרה, השמורה ללא-יהודי החי בין יהודים (למשל, לא-יהודי החי בסמוך לבית כנסת ומקבל משכורת על דאגתו לתחזוקת בית הכנסת מדי שבת). ערך מורחב – אמירה לנכרי לפי ההלכה היהודית, אסור ליהודי לחלל שבת, ואף אסור לו להנות מחילול שבת שחיללו עבורו. כך גם באופן כללי אסור ליהודי להנות מחילול שבת של גוי שנעשה בעבורו, בין כאשר ביקש מהגוי (אמירה לנוכרי- שבות) ובין על ידי רמיזה, ואף אם הגוי עשה בשביל היהודי בלי שיבקש ממנו, אסור ליהודי להנות מאותה מלאכה. ישנם מקרים מסוימים שאמירה או רמיזה לגוי מותרת בשבת, היקף ההיתר והאופנים השונים נתונים במחלוקת פוסקי ההלכה. אחד המקומות בהם מותר להנות ממלאכת הגוי היא, כאשר הגוי ביצע את הפעולה למען עצמו ומרצונו החופשי, ואגב כך גם היהודי נהנה מכך. למשל כאשר הגוי הדליק אור לצורך עצמו, מותר ליהודי להנות מאותו האור, ומכאן נטבע המונח נר לאחד נר למאה. הרחבה להיתר זה באיסורי השבת שימש יהודים בקהילות רבות עד שהרחיבו את ההיתר לכך שגוי שמקבל משכורת קבועה (ולא תלויה בפעולותיו) על היותו עושה פעולות בשבת עבור היהודים, נחשב כאילו עושה לצורך עצמו. אך בין פוסקי ההלכה לא כולם הסכימו עם הרחבה זו. יישובים דתיים וחרדים בישראל מחזיקים גוי של שבת קבוע לכל היישוב. בתרבות, "גוי של שבת (שיר)" הוא פזמון שכתב דן אלמגור ללחן של היהודי-רומני ריכרד שטיין, ובוצע על ידי רביעיית מועדון התיאטרון. קפילא רבי יוסף קארו, שולחן ערוך, אורח חיים, סימן רמ"ד-רמ"ח. יעקב כ"ץ, גוי של שבת, הוצאת מרכז זלמן שזר, 1984 הלכות גוי של שבת בקיצור שולחן ערוך הצצה לתעשיית "גוי של שבת" (אורכב 10.03.2016 בארכיון Wayback Machine) רועי סמיוני, תכירו את אחסין אבו עלי - הגוי של שבת של שכונת רוממה בירושלים, באתר הארץ, 19 במרץ 2010 עדי חשמונאי, מבוכה בצפת: ה"גוי של שבת" התגלה כיהודי, באתר nrg‏, 2 ביוני 2009 הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
1805 במדע

ערך מורחב – 1805 אלכסנדר פון הומבולדט מגלה מחדש את Codex Borgia - כתב אמריקאי מתקופה פרה-קולומביאנית. בוטנאי צרפתי ז'אן אנרי סיינט חילארי מפרסם את ספרו עם תיאור הצמחים תוך קידום שיטת קיטלוג הצמחים שבהיבטים שונים מנוצלת עד היום. 7 באפריל – משלחת לואיס וקלארק יוצאת לדרך. 16 בנובמבר – משלחת לואיס וקלארק מגיעה לחופי האוקיינוס השקט. ג'ון דלטון מפרסם ספר Absorption of Gases, פרסום ראשון של משקל אטומי ושל יסוד כימי. לואי ז'וזף גה-ליסאק גילה שמים מורכבים מחנקן וחמצן. 13 בפברואר – יוהאן פטר גוסטב לז'ן דיריכלה - מתמטיקאי גרמני. 4 באוגוסט – ויליאם רואן המילטון - מתמטיקאי ואסטרונום אירי. 16 בדצמבר – איסידור ג'פרי סאינט חילייר - זואולוג צרפתי. 21 בדצמבר – טומאס גרהם, כימאי סקוטי (נפטר ב-1869) 23 בינואר – קלוד שופה, ממציא צרפתי שהמציא את מערכת סמפור (נולד ב-1763)
ספר הכרית

ספר הכרית (קאנג'י: 枕草子) הוא ספר מחשבות והרהורים יפני, שנכתב על ידי סיי שונאגון בזמן היותה אשת-חצר של הקיסרית סדאקו, במהלך תקופת הייאן ביפן. הספר הושלם בשנת 1002. בספר מתארת הסופרת רשימות למיניהן, מחשבות אישיות, אירועים מעניינים בחצר, שירה וגם דעות על אנשים בני זמנה. למרות היותה עבודה אישית, כישורי הכתיבה וכישוריה הפואטיים של המחברת הופכים עבודה זו לעבודה אומנותית מעניינת, והיא מוערכת כמסמך היסטורי חשוב. חלק מהספר נחשף בפני חצר הקיסרות במהלך ימי חייה של שונאגון. הספר תורגם לאנגלית על ידי איבן מוריס. ישנו סרט הנושא שם זה של הבמאי פיטר גרינוויי, המתרחש בהונג קונג המודרנית, אך מתייחס לספר. סיפור גנג'י מדיה וקבצים בנושא ספר הכרית בוויקישיתוף ספר הכרית, באתר אנציקלופדיה בריטניקה (באנגלית) ספר הכרית, באתר אנציקלופדיית ההיסטוריה העולמית (באנגלית)
1806 במדע

ערך מורחב – 1806 זואולוג צרפתי פייר אנדרה לטרייל סיים פרסום 14 כרכים של ספרו בהקשר לקיטלוג פרוקי-רגליים. גילוי איי אוקלנד על ידי הבריטי אברהם בריסטו, 19 באוגוסט – מסע סביב העולם של הצי רוסי בראשות אדם יוהאן פון קרוזנשטרן חזר לנמל הבית. המצאת נייר פחם על ידי ממציא בריטי רלף וודג'ווד. פרסום רעיון של המישור המרוכב על ידי מתמטיקאי צרפתי ז'אן רובר ארגן. אדריאן-מארי לז'נדר מפרסם את שיטת הריבועים הפחותים 9 באפריל: איזמבארד קינגדום ברונל - מהנדס בריטי דגול. 11 בדצמבר: אוטו וילהלם הרמן פון אביך - גאולוג גרמני. 3 באוגוסט: מישל אדנסון - בוטנאי צרפתי. 23 באוגוסט: שארל-אוגוסטן דה קולון - פיזיקאי צרפתי. ממציא חוק קולון.
הליגה הבלקנית (ברית)

הליגה הבלקנית הייתה ברית של ארצות נוצריות אורתודוקסיות, שוכנות חבל הבלקן, שכוונה נגד האימפריה העות'מאנית. בברית לקחו חלק בולגריה, סרביה, מונטנגרו ויוון. ברקע ליצירת הברית הייתה המלחמה האיטלקית-עות'מאנית ב-1911 והתחושה שזאת העת בה ניתן לכבוש טריטוריות עות'מאניות. הדיפלומטיה של האימפריה הרוסית השקיעה מאמצים לכינון הברית, שתאמה את האינטרסים שלה ויצרה מצב לא רגיל בו צרפת והאימפריה האוסטרו-הונגרית מצאו עצמן בחזית דיפלומטית משותפת כנגד הליגה והאימפריה הרוסית. ראשית הברית הייתה בהסכם חשאי להגנה הדדית, בין בולגריה ובין סרביה, שנחתם ב-13 במרץ 1912. ההסכם הזה הורחב ב-12 במאי להסכם צבאי. ב-29 במאי, בסופיה, נחתם הסכם בין בולגריה ובין יוון ובהמשך התווסף גם הסכם בין מונטנגרו ובין בולגריה. מלחמת הבלקן הראשונה התחילה ב-8 באוקטובר כשמונטנגרו הכריזה מלחמה נגד האימפריה העות'מאנית ובנות הברית הנוספות שלחו ב-13 באוקטובר אולטימטום לאימפריה העות'מאנית והכריזו עליה מלחמה ב-17 באוקטובר. ניצחון הליגה הבלקנית וכיבוש שטחים עות'מאנים נרחבים הביאה לסוף הברית, כי השותפות התחילו לריב על חלוקת הטריטוריות, במיוחד על חלוקת מקדוניה ואלה היו הסיבות העיקריות למלחמת הבלקן השנייה. מדיה וקבצים בנושא הליגה הבלקנית בוויקישיתוף הליגה הבלקנית, באתר אנציקלופדיה בריטניקה (באנגלית) ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
1807 במדע

ערך מורחב – 1807 29 במרץ – גילוי וסטה על ידי היינריך וילהלם אולברס הקמת החברה הגאולוגית בלונדון. 17 באוגוסט – הפלגה ראשונה של ספינת קיטור שנבנתה על יד רוברט פולטון. גילוי אשלגן על ידי האמפרי דייווי, כימאי אנגלי. גילוי נתרן על ידי האמפרי דייווי, כימאי אנגלי. סמואל האנמן מפרסם את ספרו על הומאופטיה. 28 במאי – לואי אגסי - זואולוג וגאולוג שווייצרי. 14 בנובמבר – אוגוסט לורן - כימאי צרפתי. 4 באפריל – ז'וזף ז'רום לפרנסואה דה לאלנד - אסטרונום צרפתי. 11 ביולי – ג'ורג' אטווד, מתמטיקאי אנגלי (נולד ב-1745)
AppleTalk

AppleTalk הוא פרוטוקול תקשורת קנייני שפותח על ידי חברת אפל לתקשורת בין מחשבי מקינטוש. הפרוטוקול איננו תלוי בשכבת הרשת שמעליה הוא רץ ונתמך בין השאר על ידי Ethernet ועל ידי LocalTalk (פרוטוקול תקשורת קנייני נוסף של חברת אפל, עובד במהירות 230Kbps ושיטת הגישה לרשת מבוססת על CSMA/CD כמו Ethernet). מימוש הפרוטוקול החל ב-1983, ושימוש בו החל ב-1985, ונעשה בו שימוש במכשירי אפל בשנות השמונים והתשעים. עם עליית השימוש ב-TCP/IP בשנות ה-90 מומש מחדש כדי להשתמש בהם, וב-2009 הופסקה התמיכה בו ב-Mac OS X v10.6. Sidhu, Gursharan; Andrews, Richard; Oppenheimer, Alan (1989). Inside AppleTalk, Second Edition (PDF). Addison-Wesley. ISBN 0-201-55021-0. Bartimo, Jim (26 במרץ 1984). "Apple, waiting for IBM net, links micros with AppleBus". InfoWorld: 45. {{cite journal}}: (עזרה) Oppenheimer, Alan (בינואר 2004). "A History of Macintosh Networking". MacWorld Expo. אורכב מ-המקור ב-16 באוקטובר 2006. {{cite journal}}: (עזרה) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
1808 במדע

ערך מורחב – 1808 קרל פרידריך גאוס ממציא שיטה לגילוי מסלול על בסיס 3 תצפיות. כמו כן, פרסם את שיטת הריבועים הפחותים. גילוי ותחילת שימוש בפחם מסוג אנטרציט בארצות הברית. בידוד בריום, קלציום, מגנזיום וסטרונציום על ידי האמפרי דייווי גילוי בור על ידי האמפרי דייווי ולואי ז'וזף גה-ליסאק. ינס יאקוב ברצליוס הציע שיטת סמל כימי שמנוצלת עד היום. ג'ון דלטון מפרסם ספר New System of Chemical Philosophy ובו הסבר על תאוריית האטום בכימיה. 8 ביולי – ג'ורג' רוברט גריי, זואולוג בריטי (נפטר ב-1872) 3 במרץ – יוהאן קריסטיאן פבריציוס, זואולוג דני, מומחה לפרוקי-רגליים (נולד ב-1745) מדיה וקבצים בנושא 1808 במדע בוויקישיתוף
1809 במדע

ערך מורחב – 1809 קרל פרידריך גאוס פרסם את ספרו Theoria motus corporum coelestium in sectionibus conicis solem ambientum כולל רעיון של קבועה גריטציה ופיתוח שיטת הריבועים הפחותים. סימאון דני פואסון פרסם את ספרו Sur les inégalités séculaires des moyens mouvements des planètes תוך הרחבת שיטות לחישוב מסלולי כוכבי הלכת. ז'אן-בטיסט דה לאמארק פרסם את ספרו Philosophie Zoologique עם תיאור תורת האבולוציה. בניית טלגרף חשמלי ראשון על ידי ממציא גרמני סמואל טומס פון סאמרינג לאוי פונסו מגלה פוליגונים על בסיס כוכב נוספים. תיאור ראשון של סכיזופרניה 4 באוגוסט – לואי ברייל - ממצאי כתב ברייל (נפטר ב-1852). 12 בפברואר – צ'ארלס דרווין - מהחשובים בחוקרי הטבע בכל הדורות (נפטר ב-1882). 15 בפברואר – סיירוס מק קורמיק - ממצאי אמריקאי (נפטר ב-1884). 15 באפריל – הרמן גראסמן - מתמטיקאי גרמני (נפטר ב-1877). 18 באוגוסט: מטיו בולטון - מהנדס אנגלי. עבד עם ג'יימס ואט (נולד ב-1728). 11 באוקטובר: מריויטר לאויס - גאוגרף אמריקאי (נולד ב-1774). מדיה וקבצים בנושא 1809 במדע בוויקישיתוף
יאניק קאמנן

יאניק קאמנן (נולד ב-5 באוקטובר 1981) הוא כדורגלן צרפתי המשחק בעמדת חלוץ. קאמנן התחיל את קריירת המשחק שלו במחלקת הנוער של לה מאן, ושיחק בה מ-1998 עד 1999, וכשהיה בן 18 עבר לטוטנהאם הוטספר האנגלית. לאחר 3 שנים באנגליה חזר קאמנן לצרפת ושיחק בשטרסבורג (2002-2003), דיז'ון (2003-2004) ואז'קסיו (2004-2005). בשנת 2005 עבר קאמנן לבלגיה, שם שיחק באוסטנד (2005-2006), ולאחר מכן עבר לתקופה קצרה לקבוצת שפהאוזן משווייץ. בפגרת החורף של ליגת העל הישראלית הובא קאמנן למכבי הרצליה על ידי מאמנה, פרדי דוד. קאמנן כבש 6 שערי ליגה בחצי עונה במדי הקבוצה, וזכה עמה בגביע הטוטו. בסוף העונה נרכש קאמנן על ידי מכבי תל אביב. בעונתו הראשונה במועדון שיחק ב-30 משחקים וכבש 12 שערים, ובחצי הראשון של עונת 2008/09 כבש רק שלושה שערים. בינואר 2009 חתם קאמנן בסיוואספור הטורקית. את שער הבכורה שלו בקבוצה כבש במשחק רבע גמר הגביע נגד גלאטסראיי ועזר לקבוצתו להעפיל לשלב הבא. בסיום אותה עונה סיימה סיוואספור במקום השני בליגה. בשנת 2011 עבר קאמנן לקבוצת מרסין מליגת העל הטורקית. בשנת 2012 עבר לקבוצת גבאלה מליגת העל האזרית. במהלך שנתיים וחצי במועדון כבש 16 שערי ליגה ב-62 הופעות. לקראת עונת 2015/2016, לאחר שנה ללא קבוצה, חתם לאולנוי. מדיה וקבצים בנושא יאניק קאמנן בוויקישיתוף יאניק קאמנן, באתר Transfermarkt יאניק קאמנן, באתר Soccerway יאניק קאמנן, באתר WorldFootball.net יאניק קאמנן, באתר FootballDatabase.eu יאניק קאמנן באתר ONE
הנריק זיגלסקי

הנריק זיגלסקי (בפולנית: Henryk Zygalski; 15 ביולי 1908 - 30 באוגוסט 1978) היה מתמטיקאי וקריפטואנליסט פולני אשר עסק בפענוח צופן האניגמה הגרמני לפני ובמהלך מלחמת העולם השנייה. זיגלסקי עבד כקריפטואנליסט בביורו שיפרוב שבארמון סכסון בוורשה החל מספטמבר 1932. הוא עבד שם עם עמיתיו בוגרי אוניברסיטת פוזנן ועם בוגרי קורס הקריפטוגרפיה מריאן רייבסקי וג'רזי רוזיקי. יחד הם פיתחו שיטות וציוד לפענוח תשדורות האניגמה. בסוף שנת 1938, בשל המורכבות ההולכת וגדלה של נוהלי ההצפנה הגרמניים, תכנן זיגלסקי את "ניירות זיגלסקי" התקן ידני למציאת תצורת האניגמה. שיטה זו, כמו קודמתה - "קטלוג הכרטיסים" הייתה בלתי תלויה במספר החיבורים שהיו בשימוש בלוח התקעים של מכונת האניגמה. בשנת 1943 פונה זיגלסקי יחד עם מריאן רייבסקי לבריטניה שם סופח לפעילות הפענוח המוצלחת בבלצ'לי פארק. לאחר המלחמה נותר זיגלסקי בגלות בממלכה המאוחדת, שם עסק בהוראת המתמטיקה בבית ספר מקומי. הוא נפטר ב-30 באוגוסט 1978 בליס. הוא קבור בלונדון. מעט לפני מותו הוא זכה להוקרה על תרומתו לפענוח האניגמה ולתואר דוקטור לשם כבוד. ולאדיסלאב קוזאקזוק, "כיצד פוענחו מסרי האניגמה על ידי בנות הברית במלחמת העולם השנייה" פענוח האניגמה ניירות זיגלסקי מריאן רייבסקי מדיה וקבצים בנושא הנריק זיגלסקי בוויקישיתוף הנריק זיגלסקי, באתר MacTutor (באנגלית) הנריק זיגלסקי, באתר "Find a Grave" (באנגלית)
שרת Exchange

שרת Exchange הוא תוכנת צד שרת לרשת דואר. הטכנולוגיה היא חלק מסדרת מוצרי השרתים של מיקרוסופט ונמצאת בשימוש נרחב אצל ארגונים המשתמשים בתשתיות אחרות של מיקרוסופט. היכולות הבולטות של Exchange הן של תשתית דואר, לוחות שנה, אלפונים ומשימות. כמו כן Exchange תומך בגישה למידע דרך טלפונים סלולריים ורשת האינטרנט וכן מספק תמיכה באחסון מידע. העברת משתמשים אל שרתי Exchange החלה באפריל 1993. בינואר 1995 כבר עבדו בסביבה כ-500 משתמשים. שנה מאוחר יותר, באפריל 1996, 32,000 משתמשים הספיקו להעביר את עצמם לעבודה אל שרתי Exchange Beta version 1. יצאה לאור ב-11 ביוני 1996 והייתה הגרסה המקורית של שרתי Exchange שנמכרה לציבור הרחב. הגרסה הוצגה כשיפור למוצר קודם שמיקרוסופט מכרה. מנהל המשתמשים שהשרת השתמש בו לימים הפך להיות ה-Active directory הנפוץ כיום. Active Directory שולב מאוחר יותר ב-Windows 2000 והפך להיות אחד מעמודי התווך של Windows Server Domains. הושק ב־ב-23 במאי 1997, כאשר מוטמעת בו לראשונה קונסולת מנהל הרשת וכן הוא כולל גישה לרשתות SMTP אחרות. גרסה זאת כללה גם ממשק Web-י לתיבת הדואר של המשתמש. ממשק זה לימים זכה לכינוי OWA או Outlook Web Accss. הושקה בנובמבר 1997, ונמכרה בשתי מהדורות, רגילה ומוגברת. ההבדלים ביניהן היו בגודל בסיס הנתונים ויכולות אישכול (Clustering). למהדורה הרגילה את אותן מגבלות, 16 ג'יגה בייט (GB), גודל מסד נתונים כמו של גרסאות קודמות של שרתי Exchange בעוד שלמהדורה המוגברת היה גודל אחסון מקסימלי של 8 טרה בייט (TB). המהדורה המוגברת הציגה לראשונה שתי יכולות אשכול. כמו כן גרסה 5.5 של שרתי Exchange שיפרה את OWA עם תמיכה בלוחות שנה ואפשרות לשחזר פריטים שנמחקו. הושקה ב-29 בנובמבר 2000, התגברה על הרבה מכשולים שקודמיה לא הצליחו. למשל, היא הרחיבה את הגודל המקסימלי של מסדי הנתונים שלה וכן שינתה את המספר המקסימלי של מחשבים שיכלו לשבת באשכול מ-2 ל-4. למרות זאת לקוחות רבים בחרו שלא להשתדרג לגרסה זאת בגלל דרישתה לתשתית שלמה של Active Directory. זאת מכיוון שלגרסת 2000 לא הייתה שום מערכת של ניהול משתמשים והסתמכה לחלוטין על Active Directory. גרסה זאת גם תמכה במסרים מיידיים אך יכולת זאת הועברה מאוחר יותר ל-Microsoft Office Live Commenucations Server. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא שרת Exchange בוויקישיתוף אתר האינטרנט הרשמי של שרת Exchange ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
תמר פיש נחשון

תמר פיש נחשון (1926 - 29 ביולי 2008) הייתה סופרת ואשת חינוך ישראלית. פיש נחשון נולדה ב-1926 בקובנה שבליטא. אביה היה בעל בית חרושת לבירה ונפטר בהיותה בת שש ואימה למדה רפואת שיניים. עלתה לארץ עם אימה ב-1934. למדה בבית החינוך לילדי עובדים בתל אביב, אחר כך למדה בגימנסיה בן יהודה. למדה הוראה בסמינר הקיבוצים. הייתה מורה במשך עשרים וחמש שנים בעפולה, אזור, תל אביב ויפו. בגיל 42 החלה ללמוד באוניברסיטת תל אביב תואר ראשון בהיסטוריה וספרות עברית. במשך עשר שנים נתנה הרצאות למורים במתודיקה מטעם הסתדרות המורים. לימדה אותם כיצד ללמד ילדים לקרוא, איך ללמד כתיבה ומקצועות נוספים. ב-1975 נישאה לאהרון נחשון חבר הנהלת קופת חולים מכבי. נפטרה ב-29 ביולי 2008 בתל אביב. תמר פיש נחשון חיברה כמאה חוברות עבודה לחופש לילדים, שנמכרו במאות אלפי עותקים, זכו למהדורות רבות והיא כונתה "הכוהנת הגדולה של חוברות הילדים". החוברות היו מגן הילדים ועד (כולל) לכיתה ד' והשתרעו על פני מגוון רחב של נושאים, כגון: "גן המספרים החדש: חוברת עבודה בחשבון לימי החופשה לכיתה א'", "גן האותיות החדש: חוברת לעבודה בעברית לימי החופשה לכיתה א'", "קל לחשב: אימונים מרתקים בתרגילי כפל וחילוק", "שער לכתיב", "חוברת ההבעה שלי", " אני מבין את הנקרא", "הבה נלמד כתיב וכתב", "לשון עשירה: חוברת עבודה בלשון לכתות ב-ג", "מן הגן לכיתה א'", "קצת מזה וקצת מזה: חוברת לפיתוח החשיבה לגיל הרך, הכנה לכיתה א'", "צעדים ראשונים בלימוד המפה". בנוסף לכך חיברה פיש נחשון כאחד עשר ספרי ילדים, ופרסמה סיפור בן שבעים ושניים פרקים בכתב העת לילדים אצבעוני. חיברה גם שני ספרי הדרכה למורות, שהם שיעורים מעובדים לפי נושאים שהיו בתוכניות הלימודים. באחרונה הוציאה לאור ספר למבוגרים. בגיל שמונים כתבה תמר פיש נחשון את הרומן הראשון פרי עטה למבוגרים, יצא לאור ב-2007 לאהוב את האהבה מספר על אהבותיה של נערה כשהדגש הוא על זיכרון אהבה ראשונה, שילווה אותה כל חייה. באחרית ימיה עבדה על רומן שני למבוגרים, ספר אוטוביוגרפי, הממזג סיפורי אהבה עם ההיסטוריה של היישוב בארץ ישראל בתקופת המנדט הבריטי על רקע המרד הערבי ומלחמת העולם השנייה. לאהוב את האהבה. ירושלים: הוצאת ש. זק, 2007. צרור נושאים למורה בכיתה ב'. ירושלים: הוצאת ש. זק, 1975. צרור נושאים למורה בכיתה ג'. ירושלים: הוצאת ש. זק. יומן החוויות של איה/ תמר פיש-נחשון; איירה: אלישבע געש. ירושלים: ש. זר וכתר, 1995. מצחיקונת מספרת/ תמר פיש-נחשון; איירה: ליאת בנימיני-אריאל. תל אביב: הוצאת יסוד, תשנ"ה, 1995. מגן הילדים בשמחה/ תמר פיש-נחשון; ציירה: נורית יובל. תל אביב: עמיחי, 1989. אורי ואורית יודעים כבר לקרוא: ספורים למתחילים לקרוא/ תמר פיש-נחשון. ירושלים: ש. זק, 1984. מלך השכונה/ תמר פיש-נחשון; ציורים: דני קרמן. תל אביב: עמיחי, תשמ"ד, 1984. מכיתה א' באהבה/ תמר פיש-נחשון; ציירה נורית יובל. תל אביב: עמיחי, 1984 (מהדורה עשירית). בגן שלנו שמח: ספושירים מחיי הילדים בגן/ תמר פיש-נחשון; ציורים: נורית יובל. תל אביב: עמיחי, תשמ"ב, 1982. אני אוהב לקשקש על הלוח/ תמר פיש-נחשון; ציירה: נורית יובל. תל אביב: עמיחי, תשמ"א. שתילים של חלומות/ תמר פיש-נחשון; ציירה: נורית יובל. תל אביב: י' שרברק, 1981. סבא שלנו שובב: ספורים קצרצרים המבטאים את חיי הרגש של פעוטות/ תמר פיש-נחשון. ציורים: נורית יובל. תל אביב: עמיחי. רשימת הפרסומים של תמר פיש נחשון, בקטלוג הספרייה הלאומית הספרים של תמר פיש נחשון, באתר "סימניה" תמר פיש נחשון, דף שער בספרייה הלאומית
The Chronicles of Life and Death

The Chronicles of Life and Death הוא האלבום השלישי של להקת הפאנק רוק גוד שארלוט שיצא לאור ב-5 באוקטובר 2004. האלבום יצא בשלוש גרסאות שונות - הגרסה היפנית, גרסת הלייף וגרסת הדת'. בין גרסת הלייף לבין גרסת הדת' אין הבדלים ברשימת השירים מלבד השיר האחרון שבגרסת הלייף הוא Falling Away לעומת גרסת הדת' שבה השיר האחרון הוא Meet My Maker, שני השירים ביחד כלולים בגרסה היפנית. הבדל נוסף בין שלוש הגרסאות הוא בעיצוב האלבום. Once Upon a Time: The Battle of Life and Death – 2:24 The Chronicles of Life and Death – 3:03 Walk Away (Maybe) – 3:20 S.O.S. – 3:42 I Just Wanna Live – 2:46 Ghost of You – 4:50 Predictable – 3:11 Secrets – 3:53 The Truth – 3:56 The World Is Black – 3:06 Mountain – 4:33 We Believe – 3:51 It Wasn't Enough – 3:24 In This World (Murder) – 5:27 Falling Away – 3:05 Once Upon a Time: The Battle of Life and Death – 2:24 The Chronicles of Life and Death – 3:03 Walk Away (Maybe) – 3:20 S.O.S. – 3:42 I Just Wanna Live – 2:46 Ghost of You – 4:50 Predictable – 3:11 Secrets – 3:53 The Truth – 3:56 The World Is Black – 3:06 Mountain – 4:33 We Believe – 3:51 It Wasn't Enough – 3:24 In This World (Murder) – 5:27 Meet My Maker – 3:41 Once Upon a Time: The Battle of Life and Death – 2:24 The Chronicles of Life and Death – 3:03 Walk Away (Maybe) – 3:20 S.O.S. – 3:42 I Just Wanna Live – 2:46 Ghost of You – 4:50 Predictable – 3:11 Secrets – 3:53 The Truth – 3:56 The World Is Black – 3:06 Mountain – 4:33 We Believe – 3:51 It Wasn't Enough – 3:24 In This World (Murder) – 5:27 Falling Away – 3:05 Meet My Maker – 3:41 מידע על האלבום The Chronicles of Life and Death באתר MusicBrainz מידע על האלבום The Chronicles of Life and Death באתר AllMusic האלבום The Chronicles of Life and Death באתר Discogs Austrian Album Chart Billboard 200 Tear-end Chart Billboard 200 Tear-end Chart Alternative Canadian Albums Chart Finish Album Chart French Album Chart Italian Album Chart New Zealand Album Chart Swedish Album Chart Swiss Album Chart